Xtant

Aquest estiu, del 15 al 26 de juny, l’illa de Mallorca acollirà XTANT 2021, una trobada global d’artesania tèxtil patrimonial. L’esdeveniment compta amb la col·laboració de l’Ajuntament de Palma i comprendrà una exposició de tèxtils històrics, venda de peces dels artesans convidats, conferències, tallers i demostracions, música en directe i diverses experiències gastronòmiques, inclòs un sopar de gala.

El terme “xtant” significa “allò que encara existeix, que encara no ha desaparegut, el que perviu”. En aquest sentit, XTANT parla de fer present el passat, de mirar enrere per a anar cap endavant, de valorar les tradicions heretades dels nostres ancestres, d’honrar la riquesa i diversitat del nostre patrimoni material i immaterial, de recordar tot allò que ens fa essencialment humans.

Quan el món comença a moure’s després de la Gran Pausa en què ha estat sumit un any, Palma apareix en un lloc perfecte per a reconsiderar valors i propòsits.

A Can Balaguer es presentarà una exposició de tèxtil patrimonial, titulada “TEXTS ANTICS”, en la qual podrem gaudir d’obres mestres tèxtils com un *yukata* del mestre d’*indigo* Takayuki Isshii (Japó), les peces de “caos organitzat” de Toni Brogan (Nova Zelanda), els evocadors tapissos amb fibres naturals d’Adriana Meunié (Espanya) o les espectaculars mantes voladores de Gaston Ugalde (Bolívia), entre altres. Ubicada a Can Balaguer, l’exposició estarà oberta del 15 al 25 de juny. S’oferiran visites guiades a l’exposició i tindran lloc xerrades amb els artistes.

La tarda del 26 de juny, tindrà lloc una jornada del World Hope Forum, fundat per Li Edelkoort i Philip Fimmano. Aquesta jornada, organitzada per Kavita Parmar i Marcella Echevarria i titulada “MIRANT ENRERE PER A ANAR CAP ENDAVANT”, comptarà amb eminents convidats nacionals i internacionals i se’n podrà gaudir *in situ* i en *streaming*.

Més informació a [www.xtant.io](http://www.xtant.io/)

Activitats a Can Balaguer

Del 15 al 26 de juny

Exposició “Texts antics”

Sala de Música

De dimarts a dissabte, d’11 a 19 h. Diumenge d’11 a 14 h

Dimarts 15 de juny a les 18 h

Xerrada a càrrec de Tatiana Sarasa: “Tot el que feim retorna a la terra. Tot el que feim torna a nosaltres”

Dijous 17 de juny a les 18 h

Xerrada a càrrec d’Araceli Iranzo: “De crear necessitats a crear solucions”.

Divendres 18 de juny a les 18 h

Xerrada a càrrec d’Irene Peukes: “Com una pintura. La dissenyadora de Pla parla dels seus tres pilars: Mallorca, Bangladesh i Guatemala”.

Dissabte 26 de juny de 12 a 18 h

World Hope Forum

Inscripcions a través d’aquest enllaç

<https://www.tickettailor.com/events/trendunion/536202>

Entrada lliure fins a completar cabuda segons normativa covid-19